
PROFORMER
Dere har fått kjennskap til de seks forskjellige håndformer:
* Hel håndform
* V-håndform
* Pekefinger
* H-håndform
* Haike-håndform
* B-håndform

OPPGAVER
Lett nivå

Her er et utvalg setninger hvor dere skal finne ut hvilken håndform som må brukes. Husk at proform skjer når vanlige tegn blir modifisert til et annet tegn. Husk: MAN MÅ ALLTID SI FRA HVA TEGNET REPRESENTERER FØR MODIFISERINGSTEGNET (proform).

1. På bordet ligger det en penn. Bordet er litt ujevnt. Pennen triller av bordet og faller ned på gulvet.

2. En mann går tur med hunden. Hunden er så glad at halen logrer mye. 

3. Hunden snuser på mange blomster og trær. Ved et tre tisser hunden.

4. En jente møter en gutt. De ser forelsket på hverandre.

5. En gammel bil kjører på veien. Det kommer mye forurensende røyk ut av eksosrøret. Bak bilen er det en motorsyklist som får eksos i ansiktet. Han vifter bort eksosen og gir mer gass. Han kjører forbi bilen.

6. En elegant dame går i høyhælte sko i sakte tempo og henter frem en sigarett fra en pakke i veska. Hun prøver å tenne lighteren, men flammen blir bort pga. mye vind. 

7. Natten før hadde det regnet så mye at det lå mange vanndammer på veien. Når dama prøver å tenne lighteren igjen, klarer hun å få fyr på sigaretten. Hun står ved veien når en bil kommer forbi. Bilen kjører i vanndammen og spyler ned dama. Sigaretten slokner. 

8. Dama blir fly forbannet og tar av en høyhælt sko. Hun slenger skoen etter bilen. Den treffer bakvinduet til bilen som blir knust. Bilen stopper. En stor muskuløs mann stiger ut av bilen. 

9. Dama blir forskrekket og tar av den andre skoen. Så løper hun derfra. Men mannen kommer etter og når igjen dama. 

10. Ut på havet er det storm og så store bølger at en seilbåt må kjempe seg gjennom.  

11. En jente møter en gutt og de går på kino sammen.

Middels nivå

12. En gutt ser en jente som går forbi med ransel. Så faller en bok ut av ranselen og ned på bakken. Jenten går videre mot bussen. Gutten løper og plukker opp boken, skynder seg bort til jenta og tar henne på skulderen for å få kontakt. Jenta snur seg og møter blikket til gutten i det han leverer boken tilbake.

13. En folkemengde står på bussholdeplassen og venter på bussen. Endelig kommer bussen og stopper og døra går opp. Folkene stiller seg i kø, går inn på bussen og finner seg en plass. Noen må stå i midtgangen.

14. Gutten ser seg i speilet. Ved vasken finner han frem tannbørste og tannkrem og pusser tennene. Han pusser, spytter ut i vasken, pusser videre og spytter i vasken, før han ordner håret raskt og går.

15. Du sitter og spiller dataspill. På skjermen ser vi et fly som du styrer med konsollen. Flyet stiger høyt til værs og følger etter et annet fly. Flyet du styrer skyter på flyet det følger. Du er veldig konsentrert og spiller intensivt med konsollen. «SHIT» sier du da flyet ditt styrter. 
16. Herretoalettet og dametoalettet er ved siden av hverandre. Herretoalettet er det lett å komme inn siden det ikke er kø. Men foran dametoalettet er det en lang kø som beveger seg langsomt. En dame i køen er veldig tissetrengt. Endelig åpner døren seg og hun smetter full fart inn, setter seg på doen og er tydelig lettet av å ha nådd doen.

17. Soldatene i militæret er stilt opp på fine rekker og gir giv akt mens generalen inspiserer dem. Når han er ferdig gir generalen giv akt tilbake.

18. Ved svømmebassenget er det et stupebrett. En mann går ut på brettet, hopper noen ganger opp og ned, tar sats og stuper ut i bassenget. Han crawler bort til den andre siden av bassenget og i en vending snur han i vannet og sparker fra bassengkanten og crawler tilbake.

Vanskelig nivå

19. Det ligger en skøytebane glatt og blank med gjerde rundt hele. Grinden (døren) åpnes og en person går inn på banen. Han sklir sakte bortover banen, etter hvert går det fortere og fortere. Skøytene skrenser og personen skøyter videre mot andre siden av banen. Han tar en piruett, tripper bortover på isen på skøytetuppene, hopper opp i et splitthopp og lander igjen. Tripper videre bortover og gjør nye akrobatiske øvelser i luften. 

20. Ved kortsiden av svømmebassenget står et høyt stupetårn. Ved den ene langsiden av svømmebassenget sitter det fire dommere og følger med. En dame klatrer opp stigen opp i stupetårnet og går ut på stupebrettet. Der hopper hun opp og ned et par ganger for å ta sats. Så stuper hun ut i luften, tar noen saltoer og skruer før hun stuper ned i vannet. Når hun kommer opp av vannet ser hun dommerne viser poengplakater med tallene 9, 8, 10 og 6.
